A Bizottság 1592/71/EGK rendelete

(1971. július 23.)

egyes árucikkeknek a Közös Vámtarifa 68.08 vámtarifaszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i tanácsi rendeletre [1], és különösen annak 3. cikkére;

mivel a legutóbb az 1971. július 12-i 1528/71/EGK rendelettel [2] módosított 1970. december 17-i 1/71/EGK tanácsi rendelethez [3] mellékelt Közös Vámtarifa 48.07 vámtarfaszáma többek között tartalmazza a réteges papírt vagy kartont, kátránnyal, bitumennel vagy aszfalttal összeragasztva, homokkal vagy hasonló termékkel bevonva, tekercsben vagy ívben, és a 68.08 vámtarifaszáma az aszfaltból vagy hasonló anyagból (pl. ásványolaj-bitumen, kőszénkátrány) készült terméket tartalmazza;

mivel az 1970. június 26-i 1203/70/EGK rendelet [4] a Közös Vámtarifa végrehajtására vonatkozóan fogadott el rendelkezéseket a kérdéses termékek besorolási feltételeinek meghatározására tekintettel; mivel az ott szereplő feltételek az árucikkek teljes súlyán alapultak, a határt négyzetméterenként 3000 grammban határozták meg;

mivel a tapasztalatok alapján a fent szereplő feltételek nem bizonyultak elegendőnek a kérdéses termékek jellemzőinek meghatározásakor; mivel ezeknek a termékeknek az előállítása során használt új technikai fejlesztések fényében egyéb osztályozási feltételeket kell keresni, amelyek jobban megfelelnek a gazdasági tényeknek és a kérdéses termékek különleges funkciójának;

mivel helyénvaló meghatározni, hogy ezek a termékek a rajtuk elvégzett kezelés miatt elvesztették-e a 48. árucsoportba tartozó árucikkek jellemzőit; mivel a Közös Vámtarifa szerinti nómenklatúra 3 b) általános szabályának megfelelően a 48. árucsoportba tartozó termékeket úgy kell tekinteni, mint amik elvesztették a jellemzőiket, aszfalttal vagy hasonló termékkel bevonva vagy sem, mindkét oldalán egy réteg ilyen anyaggal bevonva vagy ugyanabba az anyagba belemártva;

mivel a fenti feltételek alkalmazása érdekében a 1203/70/EGK rendeletet hatályon kívül kell helyezni;

mivel az e rendeletben szereplő rendelkezések összhangban vannak a Közös Vámtarifa szerinti nómenklatúrával foglalkozó bizottság véleményével;

ELFOGADTA EZT A RENDELETET:

1. cikk

Burkolóanyagok (főleg tetőhöz használt) tekercsben vagy ívben, különleges módon méretre vagy alakra vágva is (pl. zsindely vagy zsindely-deszka), mely kátránypapír alapból áll, aszfalttal vagy hasonló termékkel bevonva, de mindkét oldalán azzal az anyaggal befedve vagy ebbe az anyagba belemártva, ásványi anyaggal bevonva vagy nem (homok, palatörmelék, kő, stb.), vagy egyik oldalán egy vékony réteg fémmel (főleg réz vagy alumínium) bevonva, a Közös Vámtarifa következő vámtarifaszáma alá tartoznak:

68.08. | Aszfaltból vagy hasonló anyagból (pl. ásványolaj-bitumen, kőszénkátrány) készült termék. |

2. cikk

Az 1970. június 26-i 1203/70/EGK bizottsági rendelet hatályát veszti.

Ez a rendelet az Európai Közösségek Hivatalos Lapjában való kihirdetését követő nyolcadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. július 23-án.3

a Bizottság részéről

az elnök

Franco M. Malfatti

[1] HL L 14., 1969.1.21., 1. o.

[2] HL L 162., 1971.7.20., 1. o.

[3] HL L 1., 1971.1.1., 1. o.

[4] HL L 140., 1970.6.27., 15. o.

--------------------------------------------------